Source: https://www.vero.fi/tietoa-verohallinnosta/yhteystiedot-ja-asiointi/lomakkeet/tayttoohjeet/veroilmoitus__virvoitusjuomavero_taytto/
Timestamp: 2018-08-19 13:11:53+00:00

Document:
Veroilmoitus – Virvoitusjuomavero, täyttöohje - Verohallinto
Veroilmoitus – Virvoitusjuomavero, täyttöohje
Valtuutetun varastonpitäjän on annettava veroilmoitus kultakin verokaudelta viimeistään verokautta seuraavan kuukauden 18. päivänä (valmisteverotuslaki 31 § 1 mom.). Valtuutetun varastonpitäjän on maksettava verokaudelta suoritettava valmistevero viimeistään verokautta seuraavan kalenterikuukauden 27. päivänä. Jos määräpäivä on pyhäpäivä tai arkilauantai, valmisteveron saa maksaa ensimmäisenä arkipäivänä sen jälkeen (valmisteverotuslaki 46 § 1 mom.). Jos verovelvollinen ei ole saanut verotus-päätöstä tiedoksi ennen maksun määräajan päättymistä, valmistevero on suoritettava veroilmoituksen tai verovelvollisen kirjanpidon mukaisena (valmisteverotuslaki 46 § 3 mom.).
Verokausi, jolta ilmoitus annetaan. Valtuutetun varastonpitäjän verokausi on kalenterikuukausi.
Voidaan ilmoittaa esim. 3/14 tai maaliskuu -14.
Veroilmoituksen yksilöivä, viranomaisen antama tunnus.
Tunnus on merkitty viranomaisen antamaan valtuutetun varastonpitäjän lupapäätökseen tummennettuna.
Tuotteiden verotus on sidottu tullitariffinimikkeeseen. Veronalaiset tullitariffinimikkeet ja niistä johdetut tuoteryhmät ilmenevät virvoitusjuomien valmisteverosta annetun lain (1127/2010) liitteenä olevista verotaulukoista. Virvoitusjuomat ilmoitetaan tuotteittain/ryhmittäin. Virvoitusjuomien valmisteverosta annettua lakia ei sovelleta virvoitusjuomien pienvalmistajiin, joiden virvoitusjuomien tuotanto on enintään 50 000 litraa kalenterivuodessa. Määrällä tarkoitetaan valmista, laimennettua juomaa. Edellytetään myös, että virvoitusjuomien pientuottaja on oikeudellisesti ja taloudellisesti muista saman toimialan valmistajista riippumaton valmistaja. Pientuottajan on vaadittaessa esitettävä viranomaiselle selvitys riippumattomuudestaan ja kalenterivuosittaisen tuotantonsa määrästä. (Laki virvoitusjuomien valmisteverosta 1 § 4 mom.)
Tuotejaottelu noudattelee tullitariffin nimikkeistöä.
Asianomaisen tuoteryhmän kohdalla ilmoitetaan se virvoitusjuoman määrä, joka on luovutettu verolliseen kulutukseen verottomasta varastosta verokauden aikana. Kulutukseen luovutuksena pidetään myös mm. sitä, että valmisteveron alaisia tuotteita otetaan omaan käyttöön verottomassa varastossa ja sitä, että verottomassa varastossa todetaan tuotteiden selvittämätöntä kulutusta. Verollisten luovutusten määrät ilmoitetaan täysinä litroina tai kiloina tuoteryhmästä riippuen. Tummennetut lokerot jätetään täyttämättä.
Nimikkeeseen 2009 kuuluvan tuotteen veroilmoittamisessa huomioitavaa
Nimikkeeseen 2009 kuuluu sekä sellaisenaan juotavia juomia että mehutiivisteitä.
Kun tuote josta veroilmoitus annetaan on sellaisenaan juotava, se merkitään tuoteryhmien 1 tai 1A kohdalle. Määrä ilmoitetaan litroina.
Kun tuote josta veroilmoitus annetaan on mehutiiviste, se merkitään tuoteryhmien 1L ja 1AL kohdalle. Tuotteen verollinen määrä ilmoitetaan mehutiivisteestä saatavan juomamäärän mukaan. Määrä ilmoitetaan litroina. Huom! Itse mehutiivisteen määrää ei ilmoiteta.
Virvoitusjuomavero (euro)
Asianomaisen tuoteryhmän kohdalle merkitään verolliseen kulutukseen luovutettujen virvoitusjuomien vero euroina sentin tarkkuudella.
Ilmoitetaan tuoteryhmittäin Veroton määrä –sarakkeessa.
Verottomasta varastosta tehtyjen verottomien luovutusten ja oman verottoman käytön yhteismäärä verokauden aikana ilmoitetaan täysinä litroina tai kiloina tuoteryhmän mukaan oikean verottomuuskoodin lokerossa.
Nimikkeeseen 2009 kuuluvan tuotteen verottomuuksien ilmoittamisessa huomioitavaa
Kun tuote jonka verotonta määrää ilmoitetaan, on sellaisenaan juotava, se merkitään tuoteryhmien 1 tai 1A kohdalle, kyseessä olevan verottomuuden lokeroon. Määrä ilmoitetaan litroina.
Kun tuote, jonka verotonta määrää ilmoitetaan, on mehutiiviste, se merkitään tuoteryhmien 1L ja 1AL kohdalle, kyseessä olevan verottomuuden lokeroon. Tuotteen veroton määrä ilmoitetaan mehutiivisteestä saatavan juomamäärän mukaan. Määrä ilmoitetaan litroina. Huom! Itse mehutiivisteen määrää ei ilmoiteta.
Viranomaisen määräämillä ehdoilla ammattimaisessa kansainvälisessä liikenteessä olevalla vesi- tai ilma-aluksella myytäviksi tai kulutettaviksi tarkoitetut tuotteet
4 § 1 kohta
Virvoitusjuomat, jotka käytetään makeisten, jäätelön tai virvoitusjuomien valmistamiseen
4 § 2 kohta
Virvoitusjuomat, jotka käytetään raaka-aineena muiden elintarvikkeiden teollisessa tuotannossa
4 § 3 kohta
Virvoitusjuomat, jotka käytetään lääkelaissa (395/1987) tarkoitettujen lääkkeiden valmistukseen
Virvoitusjuomat, jotka käytetään alkoholi- ja alkoholi-juomaverosta annetussa laissa (1471/1994) tarkoitettujen alkoholijuomien valmistukseen
4 § 5 kohta
Virvoitusjuomat, jotka käytetään 1 §:n 3 momentissa tarkoitettujen tuotteiden valmistukseen (1 §:n 3 momentissa tarkoitettuja tuotteita ovat kliiniset ravintovalmisteet, äidinmaidonkorvikkeet ja vieroitusvalmisteet, lastenruoat, laihdutusvalmisteet sekä erittäin niukkaenergiset, painonhallintaan tarkoitetut erityisruokavaliovalmisteet)
4 § 6 kohta
Virvoitusjuomat, jotka valtuutettu varastonpitäjä toimittaa muualla Euroopan unionin alueella kuin Suomessa kulutettaviksi
Ohjeita verottomuuskoodien käytöstä veroilmoituksella (ks.liite).
Valtuutettu varastonpitäjä voi vähentää verokaudelta suoritettavasta valmisteverosta veron, joka on suoritettu tai suoritettava kulutukseen luovutetuista tuotteista, jotka ovat täydellisesti tuhoutuneet tai lopullisesti menetetyt ennalta arvaamattoman tapahtuman tai ylivoimaisen esteen vuoksi. Vähennystä ei voi tehdä, jos tuhoutuminen tai menettäminen on johtunut tuotteiden luonteesta. Täydellinen tuhoutuminen tai lopullinen menettäminen tulee voida näyttää toteen. Tuotteet, joista tehdään vähennys, on hävitettävä viranomaisen valvonnassa tai sen hyväksymällä tavalla.
Suoritettava virvoitusjuomaveron määrä yhteensä euroina sentin tarkkuudella.
Veroilmoituksen täyttäjän / vastuuhenkilön nimi, ja puhelin ja sähköpostiosoite
41V Valtuutettu varastonpitäjä ilmoittaa niiden virvoitusjuomaverolain alaisten tuotteiden määrät, jotka se on itse käyttänyt virvoitusjuomaverolain alaisten tuotteiden valmistukseen.
Koodilla 41V ilmoitetaan myös virvoitusjuomaverolain alaisten tuotteiden luovutus virvoitusjuomaverolaissa tarkoitetulle pienvalmistajalle käytettäväksi virvoitusjuomien valmistukseen.
Valmistukseen käytetyt tuotteet ilmoitetaan veroilmoituksella riippumatta siitä, onko kyse itse valmistettujen tuotteiden käyttämisestä vai verottomaan varastoon muualta vastaanotettujen tuotteiden käyttämisestä
Huom! Jos virvoitusjuomaverolain alaisten tuotteiden valtuutettu varastonpitäjä toimittaa tuotteita toiselle samojen tuotteiden valtuutetulle varastonpitäjälle, siirretään tuotteet verottomuusjärjestelmässä. Siirtäjän kannalta ei ole merkitystä, käyttääkö vastaanottaja tuotteet myöhemmin virvoitusjuomaverolain alaisten tuotteiden valmistukseen vai muuhun tarkoitukseen. Veroton siirto ilmoitetaan koodilla 171a.
(Vastaanottaja ilmoittaa mahdollisen verottoman käyttönsä myöhemmin omalla veroilmoituksellaan).
42V Valtuutettu varastonpitäjä ilmoittaa esim. leipomolle elintarvikkeiden raaka-aineeksi luovuttamiensa virvoitusjuomaverolain alaisten tuotteiden määrät.
43V Valtuutettu varastonpitäjä ilmoittaa virvoitusjuomien määrät, jotka se on luovuttanut lääketehtaille tai muille lääkkeiden valmistamiseen oikeutetuille käytettäväksi lääkkeiden valmistuksessa.
44V Valtuutettu varastonpitäjä ilmoittaa niiden virvoitusjuomien määrät, jotka se on itse käyttänyt alkoholijuomien valmistukseen. Valtuutetulla varastonpitäjällä on tässä tapauksessa oltava lupa toimia myös alkoholin valtuutettuna varastonpitäjänä.
Valtuutettu varastonpitäjä ilmoittaa myös niiden virvoitusjuomien määrät, jotka se on luovuttanut toiselle toimijalle käytettäväksi alkoholijuomien valmistukseen. Tällöin luovutuksensaaja on alkoholin valtuutettu varastonpitäjä, jolla ei ole lupaa toimia virvoitusjuomien valtuutettuna varastonpitäjänä. Tuotteet luovuttanut valtuutettu varastonpitäjä on siis luovuttanut tuotteet verottomaan kulutukseen (alkoholijuomien valmistukseen) ja ilmoittaa tämän veroilmoituksellaan koodilla 44V. (Vastaanottaja ei anna veroilmoitusta).
Huom! Jos virvoitusjuomaverolain alaisten tuotteiden valtuutettu varastonpitäjä toimittaa tuotteita toiselle samojen tuotteiden valtuutetulle varastonpitäjälle, siirretään tuotteet verottomuusjärjestelmässä. Siirtäjän kannalta ei ole merkitystä, käyttääkö vastaanottaja tuotteet myöhemmin alkoholiverolain alaisten tuotteiden valmistukseen vai muuhun tarkoitukseen. Veroton siirto ilmoitetaan koodilla 171a.
45V Valtuutettu varastonpitäjä ilmoittaa niiden virvoitusjuomien määrät, jotka se on luovuttanut käytettäväksi kliinisten ravintovalmisteiden, äidinmaidonkorvikkeiden ja vieroitusvalmisteiden, lastenruokien, ja laihdutusvalmisteiden ja erittäin niukkaenergisten, painonhallintaan tarkoitettujen erityisruokavaliovalmisteiden valmistukseen.
46V Valtuutettu varastonpitäjä ilmoittaa niiden virvoitusjuomaverolain alaisten tuotteiden määrät, jotka se on toimittanut muuhun EU:n jäsenvaltioon kulutettavaksi. Vaikka virvoitusjuomaverolain alaisten tuotteiden siirtämisessä muualle EU:n alueelle ei käytetä Valmisteveronalaisten tuotteiden verottomien siirtojen ilmoituspalvelua (EMCS), tai mitään määrättyä saateasiakirjaa, on vastaanottajalta silti aiheellista pyytää kuittaus vastaanotetuista tuotteista esim. rahtikirjaan.

References: § 1
 § 1
 § 3
 § 4
 § 1
 § 2
 § 3
 § 5
 § 6